Dominus ac Salvator noster suorum fidelium desiderans salutem, per semed ipsum dignatus est amonere dicens: «Facite vobis amicos de Mamona iniquitatem, ut quum defeceritis re[ci]piant vos in eterna tabernacula,» et Apostolus dicit: «Dum tempus abemus, operemus bonum.» Quod ego Varinus ujus rei piienter(?) opera dare omnimodo desiderans, dono Deo et sancta Maria et ad sanctis apostolis Petri et Pauli et ad locum cenobii Cluiniensis (sic), ubi domnus Mayolus aba ad regendum abere videtur, dono aliquid de rebus meis, quid mihi legibus hoc advenit, campum unum juris meis, que situm abet in pago Vienensi, in agro Commennacensi, in villam que nominantur Calvatis; et abet fines vel terminationes de ambis latis terra de ipsa ereditatem, in uno frontem Vuidone, in alio vero frontem terra Adabergane, trado adque trafundo ad jam dictum locum, pro anime meæ remedium, necnon etiam omnium parentorum meorum vel omnium fidelium christianorum, ut omnibus comunis ad salutem proveniad, et hoc etiam ea ratione ago, ut quamdiu vixero teneam et possideam et in ves[ti]turam, annis singulis, de annona sestarium unum persolvam; pos meum discessum, e res cum omnibus apenditiis suis ad prefatum locum perveniat. Si quis autem, quod futurum est credo, contra hanc donationem exurgere voluerit, aut ullus ex propinquis meis, vel affinitate conjuntus vim inferre tentaverit, non valead ei vindicare quod repetit, cogente etiam judicaria potestate, auri libra una persolvat et inantea inviolabilem obtinead firmitatem. S. Vuarino, qui hanc elemosinariam jussit fieri et firmare in presentem rogavid. S. Juvino. S. Emengaudi. S. Gavione. S. Ardoyno. S. Servado.